ZEN วิ่งแรง 9.6% ทุบสถิติ “ออลไทม์ไฮ” ทะลุเป้า 15.80 บ. โบรกฯมองธุรกิจสดใส
ZEN วิ่งแรง 9.6% ทุบสถิติ "ออลไทม์ไฮ" ทะลุเป้า 15.80 บ. โบรกฯมองธุรกิจสดใส โดย ณ เวลา 15.14 น. ราคาอยู่ที่ 17.10 บาท บวก 1.50 บาท หรือ 9.62% สูงสุดที่ 17.30 บาท ต่ำสุดที่ 15.80 บาท ด้วยมูลค่าซื้อขาย 161.98 ล้านบาท
19 ก.ค. 2562

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 15.14 น. อยู่ที่ 17.10 บาท บวก 1.50 บาท หรือ 9.62% สูงสุดที่ 17.30 บาท ต่ำสุดที่ 15.80 บาท ด้วยมูลค่าซื้อขาย 161.98 ล้านบาท

ทั้งนี้ ราคาหุ้น ZEN ปรับตัวเพิ่มขึ้นทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 20 ก.พ.2562
 
ด้าน บล.เคทีบี (ประเทศไทย) ระบุในบทวิเคราะห์ (11 ก.ค.62) ยังคงแนะนำ “ซื้อ” ZEN ราคาเป้าหมายที่ 15.80 บาท อิง PER 25x โดยทาง ZEN ต้องเร่งขยายสาขาให้ได้ถึง 93 สาขาในครึ่งปีหลัง 2562 จากครึ่งปีแรก 2562 ซึ่งขยายไปค่อนข้างน้อยที่ 30 สาขา
อย่างไรก็ตาม ยังมีมุมมองที่ดีต่อธุรกิจของ ZEN คาดว่า การเติบโตยอดขายสาขาเดิม (SSSG) เริ่มมีแนวโน้มที่ดีขึ้นประกอบกับมีทำเลที่ตั้งสาขาแฟรนไชส์ใหม่ที่ค่อนข้างแน่นอนจากพันธมิตรธุรกิจที่แข็งแรงอย่าง ปตท. รวมถึงบริการจัดส่ง delivery ที่คาดว่าจะช่วยกระตุ้นตัวยอดขาย